## GNOME Terminalaren erabiltzailearen gida

2000
Miguel de Icaza
Michael Zucchi
Alexander Kirillov

Baimena ematen da dokumentu hau kopiatu, banatu eta/edo aldatzeko Free Software Foundation-ek argitaratutako GNU Dokumentazio Librearen Lizentziaren 1.1 bertsioan edo berriago batean ezarritako baldintzak betetzen badira; Atal Aldaezinik, Aurreko azaleko testurik eta Atzeko azaleko testurik gabe. Lizentziaren kopia hemen aurkituko duzu.

Enpresek euren produktu eta zerbitzuak bereizteko erabiltzen dituzten izen asko marka erregistratu moduan hartu behar dira. Izen horiek GNOMEren edozein agiritan agertzen direnean, GNOMEren dokumentazio-proiektuko kideak marka erregistratuak direla konturatu badira, izen horiek osorik maiuskulaz edo hasierako letra maiuskulaz idatzi dituzte.

## Azalpena

&term; terminala emulatzeko programa da eta GNOME proiektuaren zati bat da. GNOME ingurunean Unix shell-erako sarbidea ematen du.

&term;ak koloreak bistaratzea onartzen du (ikus xehetasunetarako) eta sagu-euskarria ematen die xterm bezalako terminaletako sagu-gertaerak kontuan hartzen dituzten aplikazioei.

## Oinarrizko erabilera

### Shell-ak

&term;ak erabiltzailearentzako shell (komando-lerroen interpretatzailea) lehenetsia abiarazten du. UNIX shell aurreratuek ohiko komando-lerroko gonbitaren gaitasunak nabarmen areagotu ditzakete. Adibidez, bash shell-ak (shell lehenetsia Linux-en bertsio gehienetan) komando-osatzea (idatzi komando baten edo fitxategi-izen baten hasiera eta sakatu Tab tekla), historiaren bufferra (lehenago sartutako komandoak berreskura ditzakezu Gora gezi-tekla sakatuz), eta askoz gauza gehiago eskaintzen ditu. Dokumentazio osoa lortzeko, ikus dagokion shell-ari buruzko eskuliburuko orrialdeak.

### Korritzea

&term;ak korritze-barra bat du, atzera joan eta aurreko komandoak eta emaitzak ikusi ahal izateko; bereziki baliagarria da komando-irteera bat pantaila batean kabitzen ez denerako. Lehenespenez, korritze-barra terminal-leihoaren eskuinaldean egoten da. Lekuz alda dezakezu edo erabat kendu Hobespenen elkarrizketa-koadroaren bidez.

Teklatua ere erabil dezakezu korritzeko: Maius-OrrGor teklek gora korritzen dute, Maius-OrrBeh teklek behera.

### Emulazioa

X Consortium-en xterm programa emulatzeko diseinatua da. xterm programa bestalde, DEC VT102 terminalaren emulazio ia erabatekoa da.

GNOME terminal-programak xterm programak eskaintzen dituen hedapen berak onartzen ditu VT102rako, ihes-sekuentzia berezien bidez. xterm programa etengabe garatzen ari den programa da. xterm-en oraintsu egindako aldaketak sartu dira &term;ean. Horien artean, DEC VT220 berriagoaren ihes-sekuentzien emulazioa.

Hau da, GNOME terminalak ulertzen ditu pantailan kurtsorea kokatzeko eta horrelako gauzetarako VT102/VT220 terminalek erabiltzen dituzten komando guztiak (ihes-sekuentziak). Beraz, &term;ean VT102/VT220/xterm terminaletan funtzionatzeko diseinatu den edozein aplikazio exekuta dezakezu eta kontrol guztiek (hala nola geziek, OrrGor/OrrBeh teklek, Tab teklak, eta abar) behar bezala funtzionatuko dute.

## Menuak

&term;ak terminal-leihoaren goiko aldean kokatutako menuen bidez eskura daitezkeen kontrol-eginbide batzuk eskaintzen ditu, baita laster-menu bat ere, KTRL tekla sakatuta mantendu eta saguaren eskuineko botoia sakatuz lor daitekeena.

### Fitxategia menua

Terminal berria

  Terminal-leiho berria sortzen du. Terminal bat baino gehiago sortzeko bide eraginkorra da, &term;aren aparteko kopia bat abiarazteak baino sistema-baliabide gutxiago erabiltzen dituenez. (Erabiltzaile aurreratuentzat: honela sortutako terminal-leiho berria prozesu berari dagokio, jatorrizko terminalaren PID berarekin. Leiho bakoitzak bere shell-azpiprozesua abiarazten du, ordea.)

Ezkutatu menu-barra

  Terminaleko menu-barra nagusia ezkutatzen du, terminal zehatzago, txikiago bat sortuz. Menu-barra berreskuratzeko, erabili laster-menua.

Itxi terminala

  Uneko terminala ixten du. Terminal horretan komando-lerroaren bidez irekitako gainerako terminalak ere ixten ditu. Itxi beharreko azken terminala hau bada, &term;a ere itxi egingo da.

### Edizioa menua

Itsatsi

  Uneko hautapena edo arbelaren edukia terminalean itsasten du. Saguaren erdiko botoia sakatuz ere egin daiteke.

### Ezarpenak menua

Hobespenak ...

  Hobespenen elkarrizketa-koadroa bistaratzen du, atalean azaltzen dena.

Berrezarri terminala

  Terminalaren parametroak berrezartzen ditu. Honek ez du pantaila garbituko edo kurtsorea lekuz aldatuko, baina hurrengo terminal-irteerak lehenetsitako letra-tipoan eta atributuetan berrezarriko da.

Berrezarri eta garbitu

  Terminalaren parametroak berrezartzen ditu eta pantaila garbitzen du. Letra-tipo eta atributu guztiak berrezartzen dira.

Kolore-hautatzailea ...

  Koloreak terminalera arrastatu eta jaregiteko erabil daiteke. Xehetasun gehiago nahi izanez gero, ikus .

### Laguntza menua

GNOME terminalaren erabiltzaileen gida ...

  &term;etik dokumentu honetara heltzeko bidea.

Honi buruz ...

  Ohore pixka bat hori guztia gauzatzeko gogor lan egin duten guztientzat.

### Laster-menua

Kontroleko laster-menua KTRL tekla sakatuta edukita saguaren eskuineko botoiaz terminal-leihoaren edozein lekutan klik eginez ireki daiteke. (Batzuetan ez da beharrezkoa izaten KTRL tekla sakatuta edukitzea laster-menua lortzeko, baina ez pentsatu beti hala denik). Menu nagusietako komando batzuen lasterbide huts gisa eskaintzen da eta bereziki baliagarria da menu-barra ezkutatuta dagoenean. Elementu hauek daude erabilgarri:

Terminal berria ...

  Terminal-leiho berria sortzen du.

Hobespenak ...

  Hobespenen elkarrizketa-koadroa bistaratzen du, atalean azaltzen dena.

Erakutsi menu-barra

  Aukera hau hautatzean/desautatzean terminal-leihoaren goiko aldeko menu-barra erakutsi edo ezkutatu egiten du.

Teklatu segurua

  Aukera honek teklatuko sarrera guztiak zuzenean terminalera bidalarazten ditu, eta beste guztia saltatzen du. Baliagarria da X zerbitzaria erabiltzaile askok erabiltzen dutenean eta X zerbitzariak autentifikazio-metodo egokirik erabiltzen ez duenean (hori gutxitan gertatzen bada ere) eta, beraz, beste erabiltzaile batzuek zuk idazten duzuna kuxkuxeatzeko aukera dutenean. Horrelakoetan, komeni da "teklatu segurua" modura aldatzea isilpeko informazio bat sartu aurretik, pasahitzak adibidez.

Berrezarri terminala

  Terminalaren atributuak berrezartzen ditu (aurreko eta atzeko planoa), baina pantaila garbitu gabe.

Berrezarri eta garbitu

  Terminalaren parametroak berrezartzen ditu eta pantaila garbitzen du.

Ireki arakatzailean

  Laster-menuari deitzean saguaren erakuslea URL baten gainean badago (adibidez, Interneteko helbide batean), aukera hau erabilgarri egongo da URLa ikusteko arakatzaile bat abiarazteko. Menu-elementu honek badu bere laster-tekla ere: KTRL tekla eta saguaren ezkerreko botoia.

## Aukera konfiguragarriak

Aukera konfiguragarriak hobespenen elkarrizketa-koadroaren bidez konfigura daitezke. Ezarpenak menuko Hobespenak menu-elementua hautatuta irekitzen da koadro hori.

### Aukera orokorrak

Aukera gehienek azalpen handirik behar ez badute ere, batzuk zehatzago aztertzen dira behean.

Terminal-klasea

  Uneko konfigurazioaren edo terminalaren klasea ezartzen du. Informazio gehiago nahi izanez gero, ikus klaseak.

Erabili --login lehenespenez

  Aukera hau hautatzen bada, &term;ak saio-hasierako moduan abiaraziko du shell-a (saio-hasierako script guztiak exekutatuko ditu modu honetan). Ikus `--login` eta `--nologin` komando-lerroko aukerei buruzko informazioa.

Hitzez hautatzeko karaktereak

  'Hitz-karaktere'tzat hartu behar diren karaktereen (edo karaktere-klaseen) zerrenda definitzen du. Testua hitzez hitz hautatzean erabiltzen dira

### Atzeko planoko irudiaren konfigurazioa

Irudia fitxan, terminalean erabiliko den atzeko planoko irudia ezar dezakezu. Hauek dira aukerak

- Bat ere ez — kasu honetan, Koloreak fitxan ezarritako kolorea erabiliko du atzeko planoan &term;ak

- Atzeko planoko pixmap-a — irudi-fitxategi bat aukera dezakezu atzeko planoan erabiltzeko. Irudi-fitxategia aukeratzeko, egin klik Arakatu botoian.

- Gardena — aukera honekin atzeko plano "gardena" erabiliko du &term;ak. Ez da benetan gardena: Mahaigaineko atzeko planoaren itxura hartzen du, kameleoi batek egingo lukeen moduan. Ez espero izan beste leihorik ikusiko duzunik &term;ean zehar, ordea.

Pixmap eta Gardena atzeko planoetarako, Itzaleztatu atzeko planoa botoia ere erabil dezakezu, atzeko planoko irudia "itzaleztatu" edo "moteltzeko".

### Kolorearen konfigurazioa

Gnome terminalak erabat onartzen ditu xterm-en kolore-hedapenak. Koloreak fitxaren bidez kolore horiek kontrolatuko dituzu.

Kolore-eskema

  Aplikazio batzuk gai dira terminalaren kolore-gaitasunak erabiltzeko. Aplikazioaren eta terminalaren arteko elkarreragina konfiguratzeko modua aplikazioak hamasei koloretatik (ANSI koloreak) bat eskatu ahal izatea da, hala nola "urdina" edo "gorri bizia": adibidez, mutt posta-irakurleak kolore gorria erabil dezake presa handia duten mezuak erakusteko. Dena den, terminalak erabakiko du "gorri bizia"ri edo "urdina"ri emango dion ñabardura zehatza. Hamasei koloreko multzo honi paleta edo "kolore-eskema" deitzen zaio.

  &term;ak lau kolore-eskema onartzen ditu: Linux kontsolaren eskema, Xterm kolorearen eskema, rxvt kolore-eskema, eta erabat pertsonalizagarria den kolore-eskema. Badituzte desberdintasun txiki batzuk: adibidez, Linux kontsolak gris argia erabiltzen du "zuria"ren ordez, eta rxvt-k berriz, benetako zuria.

  Pertsonalizatua aukera hautatu baduzu, 16 koloreak (nominalki 8 kolore eta 8 kolore bizi) pertsonalizatu ahal izango dituzu, kolorea hautatzeko botoietan klik eginez.

Aurreko/Atzeko planoko koloreak

  Hemen terminalaren aurreko eta atzeko planoko kolore lehenetsiak ezar ditzakezu; &term;ean exekutatzen den aplikazioak kolorerik behar ez duenean erabiltzen dira.

  Aukera hauek daude erabilgarri: zuria beltzaren gainean, beltza zuriaren gainean, berdea beltzaren gainean, beltza hori argiaren gainean, eta pertsonalizatua. Zuria beltzaren gainean edo beltza zuriaren gainean aukeratzen denean, zuriaren eta beltzaren benetako itxura aldatu egingo da hautatutako paletaren arabera. Pertsonalizatuak aurreko eta atzeko planoetako kolore lehenetsiak paletatik banaka hautatzeko aukera ematen dizu.

  Gainera, erabiltzaileak kolore bat arrasta dezake GNOMEren kolore-hautatzaile edo kolore-iturburu bateko kolore-gurpilaren behe aldeko laukizuzenetik eta terminalean jaregin. Erabiltzaileak kolorea hutsune batean jaregiten badu, atzeko planoa ezarriko du; karaktere bat daukan gelaxka batean jaregiten badu, aurreko planoa aldatuko du. Horrek, era berean, aurreko/atzeko planoaren mota Kolore pertsonalizatuakera automatikoki aldatuko du, eta aurreko edo atzeko planoaren kolore pertsonalizatua ezarriko du.

### Korritzea

Fitxa honetan korritze-barraren kokalekua ezar dezakezu, eta korritzeko memorian gorde beharreko lerro-kopurua.

## Saguaren erabilera

Sagua testua hautatzeko (kopiatzeko), eta testu-hautapena luzatzeko, beste terminal edo aplikazio bateko testua itsasteko eta menu bat agerrarazteko erabil daiteke.

### Hautapena

Ondorengo azalpena hiru botoiko sagu estandarrari dagokio, hots, ezkertientzat moldatuta ez dagoenari. Ezkertientzako saguek ere funtzionatzen dute noski, baina hemen eskuineko botoiaz esaten dena ezkerrekoari dagokio, eta abar.

Saguaren ezkerreko botoia hautapena hasteko erabil daiteke. Saguaren botoian behin klik egin eta arrastatuz gero, karaktereak banaka hautatzen dira. Leihoaren ertz bertikalak gainditu arte arrastatzen baduzu, korrituz joango da.

Saguaren ezkerreko botoian klik bikoitza eginez gero, hitz bateko karaktereak hautatuko ditu. Bigarren klikean mantendu sakatuta saguaren botoia eta arrastatu sagua, hautapena luzatzeko. Hitz-karaktereak Hobespenen elkarrizketa-koadroko Aukera orokorrak fitxan definitzen dira.

Azkenik, saguaren ezkerreko botoian klik hirukoitza eginez lerro osoa hautatutako da. Hirugarren klikean botoia sakatuta mantenduz gero, lerro osoak hautatzen dira sagua gora eta behera eramatean.

Saguaren eskuineko botoia hautapena hedatzeko erabil daiteke. Joan hautapena amaitu nahi duzun lekuraino, eta egin klik eskuineko botoiaz. Berriro ere, klik bakarraren, bikoitzaren eta hirukoitzaren emaitza karakterearen, hitzaren edo lerroaren hautapena izango da.

Kasu guztietan, saguaren botoia askatzean, hautatutako testua automatikoki arbelean kopiatuko da, gero beste aplikazio batzuetan itsatsi ahal izateko. Kontuan hartu pantailako edozein irteerak hautapenaren nabarmentzea garbituko duela, baina oraindik arbelean mantenduko dela.

### Testua itsatsi

Saguaren erdiko botoia sakatuz gero, uneko hautapena leihoan itsatsiko da. Beste aplikazio batzuetako testua transferitzeko erabil daiteke aukera hau.

Bi botoiko sagua besterik ez baduzu, zure X zerbitzariak erdiko botoia emulatzeko metodoren bat izango du segur aski. Saguaren erdiko botoia emulatzeko metodorik ohikoena ezkerreko eta eskuineko botoiak aldi berean sakatzea izaten da. Informazio gehiago nahi izanez gero, ikus zure X zerbitzariaren dokumentazioa.

### Gurpil-sagua

Gurpil-sagua baduzu (saguaren 4. botoiko eta 5. botoiko gertaerak bidaltzen dituena), atzera korritzeko bufferrean zehar gora eta behera ibiltzeko erabil dezakezu gurpila.

### Kontrol-menua

Erakuslea kontrol-menua irekitzeko ere erabil daiteke. Kontrol-menuaren bidez terminala berrezar dezakezu edo menu-barra nagusia bistaratu, lehen ezkutatu baduzu. Menu honi deitzeko, mantendu sakatuta KTRL tekla eta egin klik terminaleko edozein lekutan eskuineko botoiaz.

### URLak ireki

Gnome-ren terminala testu-pantailatik URLak (Uniform Resource Locator; errazago esanda, Interneteko helbideak, hala nola http://www.gnome.org) hautatzeko erabil daiteke, sagua URL testuaren gainera eramanez soilik. URLa nabarmendu egingo da azpimarra batez, eta saguaren erakusleak esku baten itxura hartuko du.

kontrol-menuari deitzen bazaio URL nabarmendu batean gainean dagoenean, URL hori arakatzaile batean kargatzeko beste aukera bat gehituko da.

KTRL tekla sakatuta mantendu eta saguaren ezkerreko botoia sakatzea, URLa berehala abiarazteko lasterbidea da.

### Arrastatu eta jaregin

Arrastatu eta jaregitea terminalean hainbat eragiketa egiteko erabil daiteke.

Fitxategiak arrastatu

  Fitxategiak terminalera arrastatzen badira, fitxategi-izen osoa itsasten da leihoan. URLak ere arrasta daitezke honela.

Koloreak arrastatu

  Koloreak arrasta daitezke gnome-ren beste aplikazio batetik edo kolore-hautatzailetik pantailara. Karaktere baten gainean kokatzen bada, aurreko planoaren kolorea ezartzen du; bestela, atzeko planoaren kolorea. Ikus kolorearen konfigurazioaren atala.

## Terminal-klaseak

GNOMEren terminalak erabilera desberdinetara egokitutako konfigurazio-profil desberdinak (atzeko planoaren kolore desberdinak, korritze-barrak izatea edo ez izatea, haien kokalekua, etab.) edukitzeko aukera ematen dizu. Aukera horiek ezartzeko, hautatu &term;aren Ezarpenak menuko Hobespenen elkarrizketa-koadroa. Hautatu zure gustuko aukerak (aldaketa hauek unean irekita daukazun terminalean egingo dira, beraz nolako itxura duten ikus dezakezu) eta, hobespenen koadroa itxi aurretik, ziurtatu beste izen bat jarri duzula Terminal-klasea eremuan.

Programa abiatzean klase zehatz bat aktibatzeko, `--tclass` komando-lerroko aukera erabil dezakezu.

## Komando-lerroko aukerak

- `--background KOLOREA`

  Abioan terminalaren atzeko planoaren kolorea zehazteko erabiltzen da. KOLOREA zure leiho-sistemak onartutako edozein forma izan daiteke.

- `--tclass KLASEIZENA`

  Abioan terminala konfiguratzeko erabiliko den terminal-klasea zehazten du.

- `--command KMD, -e KMD`

  KMD komandoa exekutatzen du abioan.

- `--execute KMD ARG, -x KMD ARG`

  KMD komandoa exekutatzen du abioan ARG argumentuekin. Hortik aurrera, terminalak ez du argumenturik prozesatuko. Jokabide honek `xterm -e` aginduaren jokabidea imitatzen du.

- `--font LETRATIPOA`

  Terminalaren letra-tipoa LETRATIPOAn ezartzen du

- `--foreground KOLOREA`

  Terminalaren aurreko planoan KOLOREA ezartzen du .

- `--geometry GEOMETRIA`

  Terminal honen abioko geometria zehazten du. Geometriak terminal-karaktereen zabalera eta altuera zehazten ditu. Adibidez, `--geometry=80x40` zehatuz gero, laurogei zutabe bider berrogei lerroko terminala sortuko du. Terminal-leihoak pantailan izango duen kokalekua ere zehaztu dezakezu, adibidez, `--geometry=80x40+100+200` ezarrita sortuko den leihoak, pantailaren goi-ezkerreko izkinatik 100 pixel eskuinerago eta 200 pixel beherago izango du goi-ezkerreko izkina, eta `--geometry=80x40+100-200` zehaztuta sortuko denak, berriz, pantailaren behe-ezkerreko izkinatik 100 pixel eskuinerago eta 200 pixel gorago izango du behe-ezkerreko izkina.

- `--login`

  &term;ak saio-hasierako moduan abiaraziko du shell-a (saio-hasierako script guztiak exekutatuko ditu modu horretan).

- `--nologin`

  &term;ak shell bat soilik abiaraziko du, saio-hasierako script-ik exekutatu gabe. Hori da lehenetsia, baldin eta ez baduzu Erabili --login lehenespenez hautatu hobespenen elkarrizketa-koadroan.

- `--noutmp`

  Terminal hau eta asoziatutako shell-a ez dira erregistratuko ordenagailuan saioa hasita duten erabiltzaileen sistemako datu-basean.

- `--utmp`

  Terminal hau ordenagailuan saioa hasita duten erabiltzaileen sistemako datu-basean (utmp datu-basean) erregistratzea nahi du erabiltzaileak. Hau da aukera lehenetsia.

- `--lastlog`

  Beti lastlog sarrera bat sortzen du terminalaren saio-hasiera bakoitzeko.

- `--nolastlog`

  Ez du sortzen lastlog sarrerarik terminalaren saio-hasiera bakoitzeko.

- `--title TITULUA, -t TITULUA`

  &term;ak TITULUA erabiliko du leihoaren epigrafe edo titulu gisa.

- `--termname TERMIZENA`

  &term;ak TERMIZENA erabiliko du `TERM`en ingurune-aldagaiaren balio gisa.

- `--start-factory-server`

  Terminal honetan TerminalFactory zerbitzua abiarazten saiatzen da (ikus behean).

- `--use-factory`

  Terminal-prozesu bat jadanik abiatuta badago `--start-factory-server` aukerarekin, `gnome-terminal --use-factory` komandoa exekutatzean terminal-leiho berri bat sortuko da lehendik dagoen terminal-prozesuaren jabetzakoa. Bestela esanda, lehendik dagoen terminalean Fitxategia Terminal berria aukeratzearen ondorio bera izango du.

  TerminalFactory exekutatzen ari ez bada, aukera honek ez du eraginik.

Aukera bat baino gehiago ezar dezakezu batera: adibidez, Lynx testuan oinarritutako web arakatzailea instalatuta duen makina batean, `gnome-terminal --title Web --command lynx` komandoak &term; bat irekiko du, Lynx abiarazten duena eta titulu-barran "Web" jartzen duena.

## Ingurunea

Aldagai hauek ezartzen ditu &term;ak:

- `TERM`

  Aldagai honetan "xterm" ezartzen da lehenespenez. Curses inplementazio batzuek eta curses-en oinarritutako aplikazio batzuek baliteke xterm-color, color-xterm edo xterm-debian balioa nahiago izatea kolorea onartzeko. Ezarpen hau aldatu behar izango duzu beharbada, zure aplikazioak balio horietako bat koloretan bistaratzen ez badu. `--termname` komando-lerroko aukeraren bidez egin dezakezu.

- `COLORTERM`

  Aldagai honi "gnome-terminal" ezartzen zaio. Hainbat aplikaziok (batez ere argotean oinarritutako aplikazioek) ezarpen hau erabiltzen dute terminalak kolorea onartzen duen zehazteko.

- `WINDOWID`

  Aldagai honek X11 leiho-identifikatzailea dauka. Batzuetan leiho honen edukiak aldatzeko edo efektu bereziak emateko erabiltzen dute aplikazioek.

## Egileak

Jende askok egin du lan &term;a zuri helarazteko:

Michael Zucchi-k Zvt trepeta-gailua kodetu du; Miguel de Icaza-k eta Jay Painter-ek hobetu egin dute eta ondoren araztu eta mantendu egin dute. George Lebl-ek gardentasuna eta pixmap-aren euskarria gehitu dizkio trepetari. Michael Zucchi-k geroago gardentasuna eta pixmap-aren euskarria hobeto ditu, bistaratze errazagoa/azkarragoa eta aukerako korritze-modua gehituz.

Miguel-ek gnome terminalaren programa nagusia egin du, eta Erik Troan-ek terminalaren klase-euskarria eskaini du, beste hainbat eginbiderekin batera. Jeff Garzik, Jay, Christopher Blizzard, Michael, Jens Lautenbacher, Tom Tromey, Tristan Tarrant, Jonathan Blandford eta Michael Zucchi-k akatsen aparteko konponbide batzuk eta hobekuntza txikiak ekarri dituzte. Nat Friedman-ek erabiltzailearen interfazea berrikusi du, GNOMEren ildo nagusiei egokitzeko. Felix Bellaby, Tom Tromey eta Manish Vachharajani-k saio-kudeaketaren kodea inplementatu eta hobetu dute.

Bidali zure iruzkin, iradokizun eta akatsen berri-emateak GNOMEren akatsen segimendurako datu-basera. Akatsei buruzko berriak bidaltzeko argibideak linean aurkituko dituzu helbide honetan: http://bugs.gnome.org/Reporting.html. Akatsen berri emateko, akatsen berri emateko tresna (`bug-buddy`) ere erabil dezakezu. Tresna hori Menu nagusiko Utilitateak azpimenuan duzu eskuragarri.

Eskuliburu hau Miguel de Icaza-k eta Michael Zucchi-k idatzi dute, Alexander Kirillov-en ekarpen txiki batzuekin. Eskuliburuari dagozkion iruzkinak eta iradokizunak GNOMEren dokumentazio-proiektura bidal ditzakezu: docs@gnome.org. Iruzkinak linean ere egin ditzakezu GNOMEren dokumentazio-egoeraren taula erabiliz.

## Lizentzia

Programa hau software librea da; birbana eta/edo alda dezakezu, Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO bermerik gabe; era berean, ez da bermatzen beraren EGOKITASAUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia bat GNOME erabiltzailearen gidaren eranskinean daukazu. GNU Lizentzia Publiko Orokorraren kopia Free Software Foundation-en bidez ere lor dezakezu haren web gunea bisitatuz edo hona idatziz:

     Free Software Foundation, Inc. 59 Temple Place -
          Suite 330 Boston, MA
          02111-1307 USA