# E-postsjekk-applet håndbok

Copyright © 2000 by Telsa Gwynne and Eric Baudais

Copyright © 2000 by Kjartan Maraas (Norwegian translation)

# E-postsjekk appleten

`E-postsjekk applet` er en applet som sitter på ditt panel og gir deg beskjed når du får ny e-post. For å legge denne appleten til på panelet høyreklikker du på panelet og velger Legg til applet->Nettverk->E-postsjekk

Dette dokumentet refererer til versjon 1.1 av appleten som finnes i gnome-core-1.1.x pakken. `E-postsjekk appleten` er skrevet av: Miguel de Icaza (`<miguel@gnu.org>`), Jacob Berkman (`<jberkman@andrew.cmu.edu>`), Jaka Mocnik (`<jaka.mocnik@kiss.uni-lj.si>`) og Lennart Poettering (`<poettering@gmx.net>`). Hvis du får problemer med den, vennligst rapporter feil eller forslag til GNOME feilrapporteringssystemet via e-post eller ved å bruke bug-buddy.

## Bruk

Du trenger ikke å gjøre noe spesielt for å kjøre denne appleten. Forutsatt at den ser etter e-post på rett sted, vil den kjøre uten problemer. De følgende alternativene er tilgjengelige:

- Klikk med musknapp 1 gjør ingenting hvis ikke du har sagt at et program skal startes når du gjør dette. Du kan gjøre dette via egenskaper boksen som er beskrevet under.

- Ved å holde nede musknapp 2 kan du dra appleten rundt på panelet (og mellom flere paneler).

- Hvis du klikker musknapp 3 får du opp applet menyen, som inkluderer en Om boks og oppføring for egenskaper

## Brukervalg

Egenskaper dialogboksen for e-postsjekk er delt opp i to seksjoner, en for å styre hva e-postsjekk appleten gjør, og en for å styre hvor den sjekker etter e-post.

E-postsjekk alternativer

  E-postsjekk alternativer har seks seksjoner:

  Kjør...før hver oppdatering

    Noen ganger vil du kanskje kjøre noe slikt som `fetchmail` før appleten sjekker etter ny e-post. For å gjøre dette, krysser du av i denne boksen og skriver inn programnavnet i dette feltet.

  Kjør...når ny e-post ankommer

    Noen ganger ønsker du kanskje at andre programmer kjøres når ny post ankommer. Det er vanlig å la maskinen spille av en lyd for eksempel. Ved å krysse av i denne boksen og skrive inn kommandoen (slik som mpg123 e-postlyd.mpg eller esdplay e-postlyd.wav) vil dette bli gjort.

  Kjør...ved musklikk

    Ved å sette inn et programnavn (vanligvis en postleser slik som `balsa` eller `spruce` her i tillegg til å krysse av i boksen, kan du stille inn slik at programmet kjøres automatisk når du klikker knapp 1 på appleten

  Sjekk etter post hver(t)...

    Du kan justere tidspunktet for sjekk etter ny e-post i området mellom 1440 minutter (en gang om dagen) og aldri. å sette den til aldri er dumt og vil forvirre programmet. Standardverdien er en gang hvert annet sekund.

  Spill en lyd når det kommer ny post

    Lyden som spilles hvis du krysser av i denne boksen er en alarmbjelle. Den finnes i `$prefix/sound/events/mailcheck.soundlist`; hvis du ønsker å endre den til en annen lyd endrer du det her, og plasserer lydfilen i `$prefix/sounds/`.

  Velg animasjon

    Ved å klikke på `boksen med animasjonsnavnet`, kan du få opp en liste med forskjellige bilder som har forskjellige animasjoner når ny e-post ankommer.

Alternativer for postboks

  Alternativer for postboks har fire seksjoner hvor noen vil være "grået ut".

  Ved å klikke på `boksen med plassering av postboks`, kan du fortelle e-postsjekk appleten hvor den skal se etter innkommende e-post.

  - Når lokal e-postkø eller lokal e-postmappe er valgt som plassering for postboksen, kan du fylle ut detaljer om hvilken fil eller katalog appleten skal sjekke etter ny e-post i. Du kan kun sette inn ett filnavn her. Seksjonen om e-postjenere vil være utilgjengelig.

  - Når ekstern POP3 eller ekstern IMAP er valgt som plassering for postboksen kan du fylle ut detaljer om e-posttjeneren, brukernavn og passord. Hvis du ikke oppgir passordet, vil appleten spørre deg når den prøver å sjekke etter e-post første gang. Seksjonen om lokale filnavn vil være utilgjengelig.

## Kjente feil og begrensninger

- Hvis du setter opp kjøring av et program før hver oppdatering kan du risikere at appleten og panelet "henger".

- Noen ganger slutter animasjonen å virke etter lang tids bruk.

- Hvis du bruker et e-postfilter slik som `procmail`, som sorterer e-post til forskjellige mapper, vil ikke appleten sjekke alle disse etter ny post. Den vil bare se i én fil.