GNOME Terminal brugermanual.
<<< Previous | Gnome terminal brugermanual. | Next >>>

# Konfigurérbare indstillinger

Du kan indstille terminalen vha. menuen 'Indstillinger', eller 'Opsætning' som kan hentes frem fra Filer-menuen eller ved højreklik.

## Generelt

De fleste indstillingsmuligheder er selvforklarende, men vi vil alligevel gå i detaljer med nogle af dem her.

Terminalklasse

  Angiver terminalens klasse. Læs sektionen om klasser for mere information.

Vælg-tegn-efter-ord

  Angiver en liste med tegn (eller tegnklasser) som skal betragtes som 'ord-tegn'. Disse bruges når du markerer hele ord vha. dobbeltklik.

## Farver

Gnome-terminal understøtter alle farveudvidelser som bruges af xterm. Denne side lader dig kontrollere disse farver.

Farvepalette

  gnome-terminal understøtter fire farvetyper: Linuxkonsol, Xterm, rxvt og farver du selv vælger. Disse angiver intensiteten og farverne for de seksten ANSI farvekombinationer som er understøttet af disse terminaler.

  Hvis du har valgt personlige farver kan alle de 16 farver (egentlig 8 farver og 8 lyse farver) bestemmes af brugeren ved at klikke på farvevælgerne.

For/baggrundsfarve

  Gnome-terminal tillader dig at vælge for- og baggrundsfarve med mindre den applikation som kører i gnome-terminal overtager styringen af farver.

  Følgende farver er mulige: hvidt på sort, sort på hvidt, grøn på sort, sort på lysegul og egne farver. Hvordan disse faktisk ser ud er afhængig af hvilken palette som er valgt (for alternativerne hvidt på sort og sort på hvidt). Egne farver lader dig vælge standard forgrunds- og baggrundsfarve individuelt og uafhængigt af paletten.

  Derudover kan brugeren gribe en farve fra den rektangulære boks under farvehjulet fra enhver Gnome farvevælger eller farvekilde, trække den ind og slippe den ovenpå terminalen. Hvis brugeren slipper farven på et hvidt område vil den bestemme baggrundsfarven, hvis brugeren slipper farven på en celle som indeholder et tegn, vil dette ændre forgrundsfarven. Det vil også automatisk ændre egne farver og bestemme de brugerdefinerede forgrunds- eller baggrundsfarver.

<<< Previous | Home | Next >>>
Emulering | Up | Terminalklasser