## GNOME Terminal brukermanual.

2000
Miguel de Icaza
Michael Zucchi
Alexander Kirillov

Det gis herved rett til å kopiere, distribuere og/eller endre dette dokumentet under betingelsene gitt i GNU Free Documentation License, versjon 1.1 eller enhver senere versjon publisert av Free Software Foundation uten "Invariant Sections", uten forsidetekst, og uten baksidetekst. En kopi av lisensen kan finnes her.

Mange av navnene som brukes av firmaer for å gjøre sine produkter og tjenester unik er tatt som merkenavn. Der hvor disse navnene brukes i GNOME's dokumentasjon, og disse merkenavnene gjøres kjent for medlemmer av GNOME Documentation Project, har disse navnene blitt skrevet med store bokstaver eller de begynner med stor bokstav.

## Beskrivelse

&term; er en terminalemulator som er en del av GNOME prosjektet. Den gir tilgang til Unix-kommandoskallet i GNOME miljøet.

&term; støtter fargevisning (se for detaljer), og gir musstøtte til applikasjoner som støtter mushendelser for xterm lignende terminaler.

## Grunnleggende bruk

### Skall

&term; starter standard skall (kommandolinjefortolker) for brukeren. Avanserte UNIX-skall kan i stor grad utvide funksjonaliteten for et vanlig kommandolinjeskall. bash (som er standard skall på de fleste Linux distribusjoner) gir for eksempel kommandofullføring (prøv å skrive inn begynnelsen på en kommando eller et filnavn og trykk Tab-tasten), historikk (du kan hente opp igjen tidligere brukte kommandoer ved å trykke pil opp), og mye mer. For en fullstendig dokumentasjon se manualsidene for de relevante skallene.

### Rulling

&term; har et rullefelt som gjør det mulig å rulle tilbake for å se tidligere kommandoer og utdata; dette er spesielt nyttig når en kommando skriver ut mer enn det som passer på én skjerm. Som standard er rullefeltet plasert på høyre side av terminalvinduet. Du kan endre plasseringen eller fjerne rullefeltet helt ved å bruke Brukervalg-dialogen.

Du kan også bruke tastaturet for å rulle tilbake: Shift-PgUp ruller opp, Shift-PgDn — ned.

### Emulering

Terminalen er designet for å emulere xterm- programmet som kommer fra X Consortium. xterm er igjen en nesten komplett emulering av VT102 DEC terminalen.

GNOME terminal støtter de samme utvidelsene til VT102 som xterm gir, gjennom spesielle "escape-sekvenser". Xterm-programmet er også et program under utvikling. Endringer i senere versjoner av xterm er også tatt inn i &term;. Dette inkluderer emulering av de nyere DEC VT220 "escape-sekvensene".

Enklere fortalt betyr dette at GNOME terminal forstår alle kommandoene ("escape-sekvensene") som er brukt av VT102/VT220- terminaler for ting som posisjonering av markøren på skjermen. På grunn av dette vil du kunne kjøre alle applikasjoner som er ment å fungere i en VT102/VT220/xterm-terminal og oppleve at alle kontroller (slik som piler, PageUp-taster, Tab-tast, etc) fungerer som forventet.

## Menyer

&term; gir et antall kontrollfunksjoner som kan aksesseres via menyene som er plassert øverst i terminalvinduet, og en pop-up-meny som er tilgjengelig ved å trykke på høyre musknapp i vinduet.

### Fil meny

Ny terminal

  Opprett et nytt terminalvindu. Dette er en effektiv måte å opprette flere terminaler, siden dette bruker mindre systemressurser enn å starte en separat kopi av &term;. (For avanserte brukere: det nye terminalvinduet som blir opprettet på denne måten er eid av samme prosess, med samme PID som den opprinnelige terminalen. Hvert vindu starter sin egen prosess for underskallet.)

Skjul menylinjen

  Skjuler hovedmenylinjen for terminalen, hvilket gir en penere, mindre terminal. Menylinjen kan hentes opp igjen med pop-up -menyen.

Lukk terminal

  Lukker aktiv terminal. Denne lukker også alle andre terminaler som er åpnet gjennom kommandolinjen i denne terminalen. Hvis dette er den siste terminalen som blir lukket, vil &term;-programmet avslutte.

### Rediger-meny

Lim inn

  Limer inn aktivt utvalg eller data fra utklippstavlen i terminalen. Dette kan også gjøres ved å trykke på den midterste musknappen (hvis du har en mus med to knapper får du samme effekt ved å trykke begge musknappene samtidig).

### Innstillinger

Brukervalg...

  Viser Brukervalg-dialogen, beskrevet i .

Nullstill terminal

  Nullstiller terminalparameterene. Dette vil ikke tømme skjermen eller flytte markøren, men alt som vises på skjermen etter dette vil ha forvalgt skrifttype og attributter.

Nullstill og tøm

  Nullstiller terminalparameterene i tillegg til å tømme skjermen. Alle skrifttyper og attributter nullstilles.

Fargevelger

  Kan brukes til å dra-og-slippe farger inn i terminalen. Se for detaljer.

### Hjelp menyen

GNOME terminal brukerhåndbok

  Vis dette dokumentet fra &term;.

Om...

  En liten takk til alle hardtarbeidende personer som har gjort alt dette mulig.

### Pop-up meny

Pop-up-kontrollmenyen kan hentes opp ved å klikke høyre musknapp hvor som helst i terminalvinduet med CTRL tasten trykket ned. (Det er ikke alltid nødvendig å holde nede CTRL-tasten, men ikke anta at det alltid er slik). Denne gir en enkel snarvei til noen kommandoene i hovedmenyene; spesielt nyttig når menylinjen er skjult. Følgende oppføringer er tilgjengelig:

Ny terminal...

  Oppretter et nytt terminalvindu.

Brukervalg...

  Viser Brukervalg- dialogen, beskrevet i .

Vis menylinjen

  Kryss av her for å vise eller skjule menylinjen øverst i terminalvinduet.

Sikre tastaturet

  Dette valget tvinger alle inndata fra tastaturet til å bli sendt direkte til terminalen, og gå utenom alt annet. Dette er nyttig i noen få tilfeller hvor samme X-tjener brukes av mange brukere, X-tjeneren ikke bruker gode nok autentiseringsmetoder, og således gjøre det mulig for andre brukere å "lytte" til det du skriver. I slike tilfeller er det anbefalt at du bytter til "sikkert tastatur"- modus før du skriver inn konfidensiell informasjon, slik som passord.

Nullstill terminal

  Nullstiller terminalattributtene (skrifttype og bakgrunn) uten å tømme skjermen.

Nullstill og tøm

  Nullstiller terminalattributtene og tømmer skjermen.

Åpne i nettleser

  Hvis muspekeren er over en URL (for eksempel en internett-adresse) når menyen hentes opp, vil dette valget være tilgjengelig for å starte en nettleser for å åpne URLen. CTRL-venstre musknapp er en snarvei for denne menyoppføringen.

## Konfigurerbare alternativer

Disse alternativene er konfigurerbare gjennom dialogen brukervalg, som kan hents frem fra Brukervalg menyoppføringen i Innstillinger menyen.

### Generelle alternativer

Selv om mange alternativer er selvforklarende, vil vi gå mer i detalj på noen her.

Terminalklasse

  Setter terminalklassen til den aktive konfigurasjonen eller terminalen. Referer til seksjonen om klasser for videre informasjon.

Bruk --login som standard

  Hvis dette alternativet er valgt vil &term; starte skallet i login-modus (det vil kjøre alle dine login- skript). Se også informasjon om `--login` og `--nologin` kommandolinjealternativene.

Velg-tegn-etter-ord

  Definerer en liste med tegn (eller tegnklasser) som skal ses på som 'ord-tegn'. Disse brukes når valg av tekst etter ord.

### Bakgrunnsbilde

I Bilde-fanen kan du sette bakgrunnsbildet som skal brukes i terminalen. Mulige valg er

- Ingen — i dette tilfellet vil &term; bruke bakgrunnsfargen som satt i Farger fanen.

- Bakgrunnsbilde — dette alternativet lar deg velge en bildefil til bruk som bakgrunn. Du kan klikke på Bla gjennom- knappen for å velge en bildefil.

- Gjennomsiktig — dette alternativet lar &term; bruke "gjennomsiktig" bakgrunn. Bakgrunnen er ikke gjennomsiktig i realiteten, den bare etterligner bakgrunnen på skrivebordet (root- vinduet), slik som chamelon gjør det. Ikke forvent å se andre vinduer bak &term;.

For Bilde- og Gjennomsiktig bakgrunner kan du også sjekke knappen Skyggelegg bakgrunn, hvilket vil skyggelegge, eller tone ned bakgrunnsbildet.

### Fargekonfigurasjon

Gnome terminal støtter alle fargeutvidelser som brukes av xterm. Disse alternativene lar deg kontrollere disse fargene.

Fargepalett

  gnome-terminal støtter fire fargeoppsett: Linux konsoll, farge Xterm, rxvt farger og et egendefinert oppsett. Disse definerer intensiteten og fargene for de seksten ANSI fargekombinasjonene som er støttet av disse terminalene.

  Hvis du har valgt egendefinert vil alle de 16 fargene (egentlig 8 farger og 8 lyse farger) kunne defineres av brukeren ved å klikke på fargevelgeren.

Primær fargekombinasjon

  Når ingen farger har blitt forespurt av applikasjonen som kjører i gnome-terminal, vil gnome-terminal la deg overstyre standard forgrunn og bakgrunn for terminalen.

  Følgende alternativer er tilgjengelig: hvit på sort, sort på hvit, grønn på sort, sort på lys gul, og egendefinert. Hvordan disse faktisk ser ut er avhengig av hvilken palett som er valgt (for alternativene hvit på sort og sort på hvit). Egendefinert lar deg velge standard forgrunn og bakgrunnsfarge individuelt og uavhengig av paletten.

  I tillegg kan brukeren dra en farge fra den rektangulære boksen under fargehjulet fra enhver GNOME fargevelger eller fargekilde og slippe den i terminalen. Hvis brukeren slipper fargen på et hvitt område vil den sette bakgrunnsfargen, hvis brukeren slipper fargen på en celle som inneholder et tegn, vil dette endre forgrunnnen. Dette vil også automatisk endre til egendefinerte farger, og setter den egendefinerte forgrunns- eller bakgrunnsfargen.

### Rulling

I denne fanen kan du sette plasseringen for rullefeltet og antall linjer som skal lagres i minne for tilbakerulling.

## Pekerbruk

Pekeren kan brukes til å velge (kopiere), og gjøre utvidet utvalg av tekst, lime inn tekst fra andre terminaler eller applikasjoner, og til å hente opp en meny.

### Utvalg

Venstre musknapp kan brukes til å begynne et utvalg. Hvis musknappen klikkes en gang, for så å dra, så blir tegnene valgt individuelt. Hvis du drar utenfor de vertikale kantene av vinduet, vil terminalen rulle for å holde følge.

Hvis venstre musknapp dobbeltklikkes vil utvalget bli gjort etter ord-tegn. Hold musknappen nede ved det andre klikket og dra for å utvide utvalget. Ord-tegnene er definert i brukervalg dialogen under alternativet ordklasse.

Til slutt, hvis venstre musknap trippelklikkes og holdes, vil hele linjer merkes når du drar musen opp og ned.

Den midterste musknappen kan brukes til å utvide utvalget. Bare rull til det stedet du ønsker å utvide utvalget til, og klikk høyre musknapp. Igjen vil enkelt, dobbelt og trippelklikk og dra resultere i tegn, ord, eller linjeutvalg.

For alle tilfeller vil slipp av musknappen automatisk medføre kopiering av tekst til utklippstavlen, og kan også medføre kopiering av tekst til andre applikasjoner. Merk at enhver utskrift på skjermen vil nullstille det viste utvalget, men det vil ikke medføre tap av innholdet på utklippstavlen.

### Lim inn tekst

Hvis den midterste musknappen er nedtrykt, vil det aktive utvalget limes inn i vinduet. Dette kan brukes til å overføre tekst fra andre applikasjoner.

Hvis du bare har en 2-knappers mus, vil X-tjeneren din sannsynligvis ha en måte å emulere den midterste musknappen. Se i dokumentasjonen for X-tjeneren for mer informasjon.

### Mushjul

Hvis du har en mus med hjul (som sender hendelser for musknapp 4 og 5), så kan du bruke hjulet til å rulle opp og ned i tilbake- rullingsbufferen.

### Kontrollmeny

Pekeren kan også brukes for å hente opp en kontrollmeny, som kan brukes til å nullstille terminalen, eller å hente tilbake hovedmenylinjen hvis den er skjult.

Ved å holde nede CTRL tasten, kan høyre musknapp brukes til å vise denne menyen.

### Aktivere URLer

GNOME terminal kan brukes til å velge URLer (Uniform Resource Locators; vanligvis internettadresser, slik som `http://www.gnome.org`) fra tekstvisningen, ved å plassere musen over URL-teksten. URLen vil merkes, hvilket vises ved å understreke den, og muspekeren vil endres til en pekende hånd.

Hvis du åpner kontrollmenyen med pekeren over en URL, vil du få et valg for å laste denne URLen i en nettleser.

Venstre musknapp mens CTRL-tasten holdes nede er en snarvei for å laste URLen med én gang.

### Dra-og-slipp

Dra-og-slipp kan brukes til en rekke operasjoner i innenfor terminalen.

Dra filer

  Hvis filer dras inn i terminalen vil filnavnet til filen limes inn i vinduet. URL'er kan også slippes inn på denne måten.

Dra farger

  En farge kan dras fra en annen GNOME applikasjon, eller fra fargevelgeren inn på skjermen. Hvis de slippes på et tegn, settes forgrunnsfargen, ellers settes bakgrunnsfargen. Se i fargekonfigurasjon seksjonen.

## Terminalklasser

GNOME terminal lar deg ha forskjellige konfigurasjons- profiler for å kunne tilpasse den til forskjellig bruk. For å gjøre dette trenger du bare å gi et navn for din nye konfigurasjons- klasse ved å skrive inn et nytt navn i dialogboksen for konfigurasjon av egenskaper.

For å aktivere en spsifikk klasse ved start av programmet kan du bruke --class kommandolinjeflagget.

## Kommandolinjeflagg

- `--background FARGE`

  Brukes til å spesifisere bakgrunnsfargen for terminalen ved oppstart. FARGE kan være på enhver form som aksepteres av vindussystemet.

- `--tclass KLASSENAVN`

  Spesifiserer terminalklassen som brukes til å konfigurere terminalen ved oppstart.

- `--command KMD, -e KMD`

  Kjører kommandoen KMD ved oppstart.

- `--execute KMD ARG, -x KMD ARG`

  Utfører kommandoen KMD med argumentene ARG ved oppstart. Ingen argumenter utover disse vil bli tatt hensyn til av terminalen, denne oppførselen etterligner `xterm -e`.

- `--font SKRIFTTYPE`

  Setter skrifttypen i terminalen til SKRIFTTYPE.

- `--foreground FARGE`

  Setter forgrunnen i terminalen til FARGE.

- `--geometry GEOMETRI`

  Spesifiserer geometrien for denne terminalen ved oppstart. Geometrien spesifiserer ønsket bredde og høyde i antall terminaltegn. For eksempel: `--geometry=80x40` vil opprette en terminal med åtti kolonner og førti linjer. Du kan også spesifisere plassering for terminalvinduet på skjermen; for eksempel: `--geometry=80x40+100+200` vil opprette et vindu som har sitt øverste venstre hjørne 100 piksler til høyre og 200 piksler ned fra skjermens øverste venstre hjørne, mens `--geometry=80x40+100-200` vil gi deg et vindu som har nederste venstre hjørne 100 piksler til høyre og 200 piksler opp fra skjermens nederste venstre hjørne.

- `--login`

  Lar &term; starte skallet i login modus (det vil kjøre alle dine initialiseringsskript for innlogging i dette modus).

- `--nologin`

  Får &term; til bare å starte et skall uten å kjøre noen påloggingsskript. Dette er standardvalget, med mindre du har valgt Bruk --login som standard i brukervalg-dialogen.

- `--noutmp`

  Indikerer at dette og assosierte skall ikke skal registreres i systemets database av brukere som er logget inn på maskinen.

- `--utmp`

  Indikerer at brukeren ønsker at denne terminalen skal registreres i systemets database av brukere som er logget inn på maskinen (utmp databasen). Dette er satt som standard.

- `--lastlog`

  Alltid opprett en lastlog oppføring for hver innlogget terminal.

- `--nolastlog`

  Ikke opprett en lastlog oppføring for hver innlogget terminal.

- `--title TITTEL, -t TITTEL`

  Lar &term; bruke TITTEL til vindusoverskrift.

- `--termname TERMNAVN`

  Gjør at &term; bruker TERMNAVN som verdi i `TERM` miljøvariabelen.

- `--start-factory-server`

  Prøv å starte TerminalFactory tjenesten for denne terminalen (se under).

- `--use-factory`

  Hvis det finnes en allerede kjørende terminalprosess som er startet med `--start-factory-server` flagget, så vil kommandoen `gnome-terminal --use-factory` opprette et nytt terminalvindu som eies av den eksisterende terminalprosessen. Det vil med andre ord ha samme effekt som å velge Fil Ny terminal i den eksisterende terminalen.

  Hvis ingen TerminalFactory kjører har dette flagget ingen effekt.

Du kan bruke flere enn ett flagg samtidig: for eksempel, på en maskin som har den tekstbaserte nettleseren Lynx installert, vil `gnome-terminal --title Web --commmand lynx` åpne en &term; som starter opp Lynx og har en tittellinje som sier "Web".

## Miljø

Følgende variabler settes av gnome-terminal:

- `TERM`

  Denne variabelen er satt til "xterm" som standard. Noen curses implementasjoner og applikasjoner basert på curses ønsker kanskje at verdien skal være xterm-color, color-xterm eller xterm-debian for å støtte farger. Du må kanskje endre denne innstillingen til en av disse verdiene hvis ikke dine applikasjoner viser farger. Denne kan nå settes via --termname kommandolinjeflaggene

- `COLORTERM`

  Denne variabelen er satt til "gnome-terminal". Flere applikasjoner (spesielt Slang baserte) bruker denne innstillingen til å bestemme om terminalen støtter farger.

- `WINDOWID`

  Denne variabelen inneholder X11 vindusidentifikatoren. Denne brukes noen ganger av applikasjoer til å modifisere innholdet av dette vinduet eller til å tilby spesialeffekter.

## Forfattere

Et antall mennesker arbeider sammen for å gi deg gnome-terminal:

Michael Zucchi kodet Zvt widget motoren; Miguel de Icaza og Jay Painter forbedret den og utførte videre avlusing og vedlikehold. George Lebl tilførte gjennomsiktighet og støtte for bakgrunnsbilder til widget'et. Senere forbedret Michael Zucchi gjennomsiktighet og bildestøtte, noe som ga mykere og raskere visning og et alternativt rullemodus.

Miguel skrev hoveddelen av gnome-terminal programmet, og Erik Troan tilførte terminalklasse-støtten sammen med forskjellige andre funksjoner. Jeff Garzik, Jay, Christopher Blizzard, Michael, Jens Lautenbacher, Tom Tromey, Tristan Tarrant and Jonathan Blandford kom med ekstra feilopprettinger. Nat Friedman reviderte brukergrensesnittet til å følge retningslinjene til GNOME. Felix Bellaby, Tom Tromey og Manish Vachharajani implementerte og forbedret koden for sesjonsbehandling.